jkorsvik/nowiki_second_scrape_merged huggingface dataset:
Lena Katina

Lena Katina (født Jelena Sergejevna Katina (russisk: Елена Сергеевна Катина) 4. oktober 1984 i Moskva) er et av de to medlemmene i den russiske popduoen t.A.T.u., der det andre er Julija Volkova. Lena er kjent for å være den «snille jenta» i duoen.
Lena er den yngste av tre barn, hennes far er den anerkjente russiske popmusikkforfatteren Sergej Katin, og hennes mor er Inessa Katina.
I 1994 ble hun med i det berømte russiske barnekoret «Avenue». Hun var medlem av koret i tre år, og ved en alder av 13 ble hun utvalgt til «Neposedi», det mest populære og anerkjente barnekoret på den tiden.
Lena har spilt inn noen sanger som soloartist («Belotsjka», «Chto ne Hvataet», og «Jugoslavija»), men har ikke vist noe mer interesse i å bli soloartist.


== Referanser ==


== Eksterne lenker ==
(ru) Offisielt nettsted 
(en) Lena Katina – kategori av bilder, video eller lyd på Commons 
(en) Lena Katina – galleri av bilder, video eller lyd på Commons 
(en) Lena Katina på Internet Movie Database 
(en) Lena Katina hos The Movie Database 
(en) Lena Katina på Apple Music 
(en) Lena Katina på Discogs 
(en) Lena Katina på MusicBrainz 
(en) Lena Katina på Spotify 
(en) Lena Katina på Songkick 
(en) Lena Katina på Last.fm 
(en) Lena Katina på Genius — sangtekster 
(en) Lena Katina på AllMusic 
Lena Katina på Twitter 
Lena Katina på Facebook 
Lena Katina på Instagram 
(ru) Lena Katina på YouTube 
Lena Katina på Myspace 
Lena Katina på TikTok 
Presseportalen til gruppen t.A.T.u
(de) Tatugirls.de
Tuscaloosa County

Tuscaloosa County er et fylke i den amerikanske delstaten Alabama. Det ligger i de sentrale delene av staten og grenser mot Walker County i nordøst, Jefferson County i øst, Bibb County i sørøst, Hale County i sør, Greene County i sørvest, Pickens County i vest og mot Fayette County i nordvest.
Tuscaloosa Countys totale areal er 3 500 km² hvorav 70 km² er vann. I 2000 hadde fylket 164 875 innbyggere. Administrasjonssenteret ligger i byen Tuscaloosa. 
Fylket ble etablert i 1818 og har fått sitt navn etter choctaw-høvdingen Tuskalusa.


== Eksterne lenker ==
(en) Offisielt nettsted 
(en) Tuscaloosa County, Alabama – kategori av bilder, video eller lyd på Commons
Fayette County (Alabama)

Fayette County er et fylke i den amerikanske delstaten Alabama. Det ligger i de sentrale delene av staten og grenser mot Marion County i nord, Walker County i øst, Tuscaloosa County i sørøst, Pickens County i sørvest og mot Lamar County i vest.
Fayette Countys totale areal er 1 630 km² hvorav 4 km² er vann. I 2000 hadde fylket 18 495 innbyggere og administrasjonssenteret ligger i byen Fayette. 
Fylket ble etablert i 1824 og har fått sitt navn etter Marquis de La Fayette som støttet George Washington under amerikanske uavhengighetskrigen.


== Eksterne lenker ==
(en) Offisielt nettsted 
(en) Fayette County, Alabama – kategori av bilder, video eller lyd på Commons
Mark Foley

Mark Adam Foley (født 8. september 1954) er en amerikansk politiker og tidligere et republikansk medlem av  Representantenes hus fra 1995 til 2006. Han representerte det 16. distrikt i Florida. Foley trakk seg fra sine verv da det ble kjent at han hadde sendt e-poster med seksuelt innhold til gutter under 18 år. Som følge av disse opplysningene har FBI startet etterforskning for å avklare om han har begått kriminelle handlinger. Den 3. oktober 2006 sier Mark Foley at han selv skal ha blitt utsatt for gjentatte seksuelle overgrep fra han var 13 til han var 15 år av en prest som var tilknyttet den katolske kirken.


== Se også ==
Reaksjonsdannelse


== Referanser ==


== Eksterne lenker ==
(en) Mark Foley – kategori av bilder, video eller lyd på Commons 
(en) Mark Foley hos Amerikas forente staters kongress' biografiske kartotek
Vestlands-Posten

Vestlands-Posten (eller Vestlandsposten) var en avis som ble utgitt i Stavanger fra 1878 til 1916. 
Vestlands-Posten ble grunnlagt av venstremannen, presten og lekmannshøvdingen Lars Oftedal og kom ut tre ganger i uka. Hartvig Halvorsen var den første redaktøren i avisa. Vestlands-Posten ekspanderte raskt og var trolig den avisa utenfor hovedstaden som hadde flest lesere i 1880-årene. Vestlands-Posten ble et innflytelsesrikt organ for en moderat venstrepolitikk og «Bonde-Venstre».


== Eksterne lenker ==
Om Den Stavangerske presse 1814-1914, blant annet Vestlands-Posten
Intonasjonsenhet

En intonasjonsenhet er en ytring med en enhetlig intonasjonskontur sentrert rundt en eller to stavelser som bærer hovedtrykk. Intonasjonsenheter er gjerne adskilt med korte pauser.Intonasjonsenheter kan late til å ha mye felles med setninger, men setninger er en skriftspråklig oppfinnelse, ikke en konvensjon for muntlig snakk. Det kan gjerne gå flere intonasjonsenheter på én setning, noe som lett vil åpenbare seg gjennom transkripsjon av snakk.


== Referanser ==
Fred Allen

Fred Allen (født som John Florence Sullivan 31. mai 1894 i Cambridge, Massachusetts, USA død 17. mars 1956 i New York City) var en amerikansk komiker kjent for sine radioprogrammer (1934–1949) under den så kalte radioæraen i Amerika.
Han har fått to stjerner på Hollywood Walk of Fame for sin innsats innen radio og TV.
Fred Allen er kanskje best husket i dag for sin årelange «krangel» med komiker Jack Benny. Både Allen og Benny latterliggjorde og fornærmet hverandre hyppig i deres respektive programmer på radio. Hver gang f.eks. Allen sa noe forulempende om Benny i sitt program, «svarte» Benny med en lignende fornærmelse uken etter. I virkeligheten kom imidlertid Allen og Benny angivelig godt overens.


== Referanser ==


== Eksterne lenker ==
(en) Fred Allen på Internet Movie Database 
(en) Fred Allen på AllMovie 
(en) Fred Allen hos The Movie Database 
(en) Fred Allen hos Internet Broadway Database
Jan Svennevig

Jan Svennevig (født 3. juli 1962) er en norsk professor i språklig kommunikasjon ved Universitetet i Agder. Han var fram til 2020 tilsatt ved Universitetet i Oslo, Institutt for lingvistiske og nordiske studier. Han har tidligere vært ansatt ved Høgskolen i Agder (1998–2003) og Handelshøyskolen BI (2003–2007).
Svennevig tok doktorgraden i 1997 ved Universitetet i Oslo med en avhandling om samtaler mellom ukjente samtalepartnere, senere publisert som: Getting acquainted in conversation. A study of initial interactions (John Benjamins 1999). Han har siden publisert en rekke samtaleanalytiske studier av kommunikasjon mellom minoritetsspråklige og saksbehandlere på offentlige kontorer. 
Svennevig har skrevet flere bøker om kommunikasjon og samtale, blant annet Språklig samhandling – en innføring i kommunikasjonsteori og diskursanalyse (Cappelen Akademisk Forlag 2001). Han er redaksjonsmedlem i Norsk lingvistisk tidsskrift.  
Jan Svennevig gjestet Fredrik Skavlans Først og Sist 19. januar 2007 hvor han beskrev «kunsten å si unnskyld» i forbindelse med mediekonflikten mellom Gerd-Liv Valla og Ingunn Yssen.


== Referanser ==


== Eksterne lenker ==
(no) Publikasjoner av Jan Svennevig i forskningsdokumentasjonssystemet CRIStin
(no) Publikasjoner av Jan Svennevig i BIBSYS
Steve Allen

Stephen Valentine Patrick William Allen (1921–2000) var en amerikansk komiker, musiker og programleder. 
Han har fått to stjerner på Hollywood Walk of Fame for sin innsats innen radio og TV. Han var den første programlederen for The Tonight Show på NBC.


== Referanser ==


== Eksterne lenker ==
(en) Steve Allen på Internet Movie Database 
(sv) Steve Allen i Svensk Filmdatabas 
(da) Steve Allen på Scope 
(fr) Steve Allen på Allociné 
(en) Steve Allen på AllMovie 
(en) Steve Allen hos The Movie Database 
(en) Steve Allen hos Internet Broadway Database 
(en) Steve Allen hos Internet Broadway Database 
The Tonight Show hos  Internet Movie Database
The Official Website of Steve Allen
Itatiaia nasjonalpark

Itatiaia nasjonalpark (Parque Nacional de Itatiaia) er en nasjonalpark i Brasil. Parken ligger på grensen mellom delstatene Rio de Janeiro og Minas Gerais og ble etablert 14. juni 1937. Den er dermed landets eldste nasjonalpark og dekker et område på 300 km². «Itatiaia» betyr «fjell med mange pinakler» på tupi-språket.
Itatiaia dekker deler av fjellområdet Mantiqueira hvor man også finner Pico das Agulhas Negras på 2 878 meter og som er Brasils tredje høyeste fjell. Nasjonalparken er omkranset av naturreservatet Mantiqueira, som danner en økologisk buffersone for nasjonalparken. I parken lever det om lag 250 ulike fuglearter, noe som gjør at den er populær for fugletittere. Parken brukes også av fjellvandrere og fjellklatrere. 
Den nås lettest ved å følge hovedveiforbindelsen Via Dutra mellom São Paulo og Rio de Janeiro. Hovedinngangen til parken er i nærheten av Itatiaia by. En annen inngang ligger høyere opp og brukes av de som ønsker å komme nærmere Pico das Agulhas Negras.


== Eksterne lenker ==
Offisielt nettsted 
(en) Itatiaia National Park – kategori av bilder, video eller lyd på Commons 
Turistinformasjon om Itatiaia (engelsk)
Itamonteturismo, informasjon om overnatting (portugisisk)
Itatiaia nasjonalpark, offisiell side (portugisisk)
Informasjon, Itatiaia nasjonalpark (engelsk)
Satellittfoto (Google)
Eve Arden

Eve Arden (født som Eunice Quedens 30. april 1908 i Mill Valley i California, død 12. november 1990 i Los Angeles i California) var en amerikansk skuespiller.
I 1945 var Eve Arden Oscar-nominert for beste kvinnelige birolle i filmen En amerikansk kvinne. Hun vant en Emmy 1953 for TV-serien Our Miss Brooks (1952–55) og har fått to stjerner på Hollywood Walk of Fame for sin innsats innen radio og TV.


== Filmografi (utvalg) ==

1933 – Den dansende venus

1939 – Merket av fengslet

1939 – Brødrene Marx på sirkus

1941 – Blant stjerner og kometer

1941 – En kvinne blant menn

1945 – En amerikansk kvinne

1952 – Vi er ikke gifte!

1959 – En studie i mord

1978 – Grease

1982 – Grease 2


== Referanser ==


== Eksterne lenker ==
 (en) Eve Arden – kategori av bilder, video eller lyd på Commons 
(en) Eve Arden – galleri av bilder, video eller lyd på Commons 
(en) Eve Arden på Internet Movie Database 
(sv) Eve Arden i Svensk Filmdatabas 
(da) Eve Arden på Filmdatabasen 
(fr) Eve Arden på Allociné 
(en) Eve Arden på AllMovie 
(en) Eve Arden hos Turner Classic Movies 
(en) Eve Arden hos The Movie Database 
(en) Eve Arden hos Internet Broadway Database
Liam Neeson

Liam John Neeson (født 7. juni 1952 i Ballymena) er en nordirsk skuespiller. Han portretterte Oskar Schindler i filmen Schindlers liste, og har spilt i en rekke andre filmer, inkludert Star Wars Episode I: Den skjulte trussel og Legenden om Narnia. Han har også spilt flere såkalte «real-life»-roller, inkludert Michael Collins og Alfred Kinsey. Han har vært Academy Award–nominert.
Han giftet seg i 1994 med Natasha Richardson, datter av skuespilleren Vanessa Redgrave og regissør Tony Richardson. De fikk to barn sammen, Michael (født 1995) og Daniel (født 1996). Natasha Richardson ble 16. mars 2009 alvorlig skadet i en ulykke i skibakken i Canada hvor hun var på ferie med de to sønnene. Liam Neeson avbrøt sin filminnspilling i Canada og reiste for å besøke sin kone. Hun ble fraktet til to sykehus i Canada før hun ble fløyet tilbake til New York. Der ble hun lagt inn på Lenox Hill Hospital, hvor hun døde den 18. mars. Dødsårsaken var indre blødning (epiduralt hematom) som følge av støt mot hodet.
Neeson er utnevnt til offiser av Order of the British Empire.
Liam Neeson var med i en video for Amnesty International, som handlet om legalisering av abort i Irland, en video som enkelte konservative og pro-life-aktivister påstår var «anti-katolske». Neeson har også uttalt seg negativt angående resultatet av brexitavstemningen, og han påstår at dette kan slå negativt ut økonomisk for Irland. Neesons mor, Kitty, døde i juni 2020. Men han klarte ikke å vende tilbake til hjembyen i tide for begravelsen på grunn av alle reisebegrensningene forårsaket av covid-19-pandemien.


== Filmografi ==


== Referanser ==


== Eksterne lenker ==
(en) Liam Neeson på Internet Movie Database 
(sv) Liam Neeson i Svensk Filmdatabas 
(da) Liam Neeson på Filmdatabasen 
(da) Liam Neeson på Scope 
(fr) Liam Neeson på Allociné 
(en) Liam Neeson på AllMovie 
(en) Liam Neeson hos Turner Classic Movies 
(en) Liam Neeson hos Rotten Tomatoes 
(en) Liam Neeson hos The Movie Database 
(en) Liam Neeson hos Internet Broadway Database
Desi Arnaz

Desiderio Alberto «Desi» Arnaz y de Acha, III (født som  2. mars 1917 i Santiago de Cuba på Cuba, død 2. desember 1986 i Del Mar i California i USA) var en kubansk-amerikansk musiker, skuespiller og komiker.
Desi Arnaz har fått to stjerner på Hollywood Walk of Fame for sin innsats innen film og TV. Desi Arnaz var gift med Lucille Ball.


== Referanser ==


== Eksterne lenker ==
(en) Desi Arnaz på Internet Movie Database 
(sv) Desi Arnaz i Svensk Filmdatabas 
(da) Desi Arnaz på Filmdatabasen 
(fr) Desi Arnaz på Allociné 
(en) Desi Arnaz på AllMovie 
(en) Desi Arnaz hos Turner Classic Movies 
(en) Desi Arnaz hos The Movie Database 
(en) Desi Arnaz hos Internet Broadway Database 
(en) Desi Arnaz hos Internet Broadway Database
Brynestein

Brynestein, også kalt bryne eller hein (ljåhein), er av sandstein og brukes til å maksimere skarpheten på ulike skjærende verktøy og redskaper, for eksempel knivblad eller en ljå. Etter en grovere sliping av et skjæreblad fjernes små ujevnheter med den mer finkornete brynesteinen. Dette fører til ytterligere skarphet. Ofte brukes først grovbryne og deretter finbryne.Prosessen gir en del uønsket varmeutvikling grunnet friksjon. Dette motvirkes ved å tilføre vann eller spytt. For finere verktøy brukes ofte oljebryning til siste finpussen.Brynesteiner kommer i mange former og grader, tilpasset bruksområdet. Den mest kjente er formet som en lang ellipse (sa. 20 cm)), og er støpt sammen av to halvparter, én finkornet og en grovkornet. Den er lett å ta med på arbeidsstedet, og stor nok til å falle godt i hånden når ljåen skulle skjerpes. Både brynestein og ljåer er fortsatt i handelen, men slåttonna gjøres i dag maskinelt i det industrielle jordbruket.
Historisk ble det brukt naturlig forekommende sandstein, som ble brutt og tilvirket i funnområdet – gjerne som biprodukt ved produksjon av slipesteiner. Naturstein som egnet seg spesielt var viktig handelsvare. Eidsborgbryner fra Eidsborg i Tokke kommune i Vest-Telemark er kjent fra arkeologiske utgravinger i store deler av Nord-Europa, og har vært produsert gjennom fra vikingtid til midt på 1900-tallet.
Hans Strøm skriver i Søndmørs beskrivelse (del 2, 1766, s.248, stedet han omtaler ligger ved Sunnylvsfjorden): 
«Røbberviig, som ligger strax inden for Skreednakken, i en liden Viig, og ved et Bierg, af hvilket den har faaet Navn; thi Bierget bestaaer af Sandsteen, som inden til seer blaa ud, men uden paa rødagtig, ligesom sædvanlig, og blive her i Mængde udhuggen og anvendt til Bryner eller Hvædsteene, hvortil den skal være meget tienlig.»
Nyere bryner er fabrikkert med full kontroll av slipekorn og hardhet. Silisiumkarbid har på 1900-tallet vært et viktig materiale i bryner og andre slipematerialer. De nyeste er av Ceram – en slektning av kledningen på romferjene.


== Se også ==
Slipestål


== Referanser ==
Slaget ved Tuyutí

Slaget ved Tuyuti var en paraguayansk offensiv i trippelalliansekrigen. Den allierte seieren var nok et stikk i siden for Paraguay som begynte med feilet offensiv og fortsatte med tapet av flåten sin i slaget ved Riachuelo.
I begynnelsen av Mai 1866, foretok Paraguay et angrep på et sumpområde kalt Estero Bellaco som feilet. Mens de allierte slo leir i over to uker før de fortsatte framrykningene, beordret den paraguayanske lederen Francisco Solano López et overraskelsesangrep mot Tuyutí den 24. mai.
Paraguay angrep i tre kolonner som utførte en rekke angrep og motangrep som kunne ligne på en latinamerikansk versjon av Waterloo. De paraguayanske kolonnene fortsatte sine angrep, men klarte aldri å overkomme den allierte beskytningen.
Tuyuti var det siste store paraguayanske angrepet. Det viste seg å være et altødeleggende paraguayansk tap. Av de 6000 sårede etter slaget ville en stor del av disse dø i etterkant. Det paraguayanske militæret var slått i filler.
Slaget som skjedde den 24. mai 1866 ved Tuyuti er kjent som det første slaget ved Tuyuti. Det andre slaget skjedde den 7. november 1867 hvor begge sider tapte omtrent 2 400 menn og var av mindre betydning i krigens forstand.


== Galleri ==

		
		
		


== Eksterne lenker ==
(en) Battle of Tuyutí – kategori av bilder, video eller lyd på Commons
Beleiringen av Ladysmith

Beleiringen av Ladysmith fant sted under den andre boerkrigen, da spenningen økte mellom Storbritannia og boerrepublikkene sendte britene forsterkninger til provinsen Natal. På tross av advarsler plasserte general George Stuart White sine styrker rundt byen Ladysmith, byen var omgitt av fiendtlig boerterritorium på tre kanter. Da krigen brøt ut ble veier og jernbanelinjen sørover raskt avskåret av boerne og en langvarig beleiring fulgte.

Beleiringen ble en verdenssensasjon; det var Davids kamp mot Goliat – de få boerne mot det mektige britiske imperiet. De beleirede styrkene fikk etterhvert problemer med mat og rent drikkevann og ble stadig mer svekket. Boerne som beleiret forsøkte et større angrep, men det mislyktes da britene hadde klargjort gode forsvarsstillinger og klarte å slå angrepet tilbake.
En unnsetningsstyrke under general Redvers Henry Buller klarte etter et mislykket forsøk å slå seg gjennom og unnsette den beleirede styrken, de hadde da vært isolert i 118 dager. Blant de som deltok i styrken som åpnet beleiringen var den unge løytnant Winston Churchill.


== Eksterne lenker ==
Beleiringen fra byens eget nettsted (engelsk)
The Record of a Regiment of the Line (engelsk)
Four Months Besieged, by H. H. S. Pearse, 1900 (engelsk)
Arthur Conan Doyle om beleiringen av Ladysmith (engelsk)
Bredflangre

Bredflangre eller breiflangre (Epipactis helleborine) er en plante i orkidéfamilien (marihandfamilien).


== Utseende ==

Bredflangre er en grovere orkidé enn sin nære slektning rødflangre. Den har brede, grønne blader som er plassert alternerende oppover stengelen. Bredflangreplanter kan bli ganske høye og under gode forhold nå meterhøyde.
Blomstene hos bredflangre har ikke veldig spektakulære farger, som regel antar de en skittenrosa farge. De er allikevel ganske pene, på grunn av den spesielle formen og det store antallet. Bredflangre har også mange tydelige støtteblader i blomsterstanden.


== Forekomster i Norge ==
Bredflangre er en typisk skogsplante, og den krever i tillegg at det er en del kalk i grunnen. Dette fører til at bredflangre ikke er noen vanlig plante. Arten er dessuten en typisk lavlandsart, med en svak kysttilknytning. Allikevel ser den ut til å trives på Holleia i Ringerike.
Bredflangre går allikevel et stykke inn i innlandet, faktisk helt inn til Stor-Elvdal. Langs kysten går planta nord til Karlsøy, helt nord i Troms. Bredflangre er ikke fredet på noen måte og er i rødlistevurderingen 2021 regnet som livskraftig (LC).


== Underarter ==
I Artsdatabanken er det angitt to underarter. Nominatunderarten Epipactis helleborine ssp. helleborine kalles skogbredflangre, mens underarten Epipactis helleborine ssp. neerlandica kalles dyneflangre (tidligere jærflangre). Dyneflangre er oppført på rødlista (2021) som sterkt truet (EN).


== Referanser ==


== Eksterne lenker ==
(en) Bredflangre i Encyclopedia of Life 
(en) Bredflangre i Global Biodiversity Information Facility 
(no) Bredflangre hos Artsdatabanken 
(sv) Bredflangre hos Dyntaxa 
(en) Bredflangre hos ITIS 
(en) Bredflangre hos NCBI 
(en) Bredflangre hos The International Plant Names Index 
(en) Bredflangre hos Tropicos 
(en) Kategori:Epipactis helleborine – bilder, video eller lyd på Wikimedia Commons 
(en) Epipactis helleborine – galleri av bilder, video eller lyd på Wikimedia Commons 
Epipactis helleborine – detaljert informasjon på Wikispecies
Albatros W4

Albatros W4 var et tysk jagerfly utstyrt med flottører bygd av Albatros Flugzeugwerke GMBH. Prototypen var basert på Albatros D.II og ble i tillegg til flottører også utstyrt med ny haleseksjon og nye vinger, men beholdt Daimler D.III motoren på 160 hk. Bestykningen besto av en eller to LMG 08/15 7,92 mm maskingeværer. Totalt ble 128 maskiner bygd.
Flytypen ble kun brukt av Tyskland.


== Spesifikasjoner ==
Topphastighet: 160 km/t
Tomvekt: 790 kg
Maksimal startvekt: 1070 kg
Vingespenn: 9,50 m
Lengde: 8,26 m
Høyde: 3,65 m


== Kilder ==
Flugzeugtypen.net
Salif Diao

Salif Diao (født 10. februar 1977 i Senegal) er en tidligere senegalesisk fotballspiller. Diao var visekaptein på Senegal, som kom til finalen i African Nations Cup, og som også imponerte under VM i Japan og Sør-Korea 2002. Han er en sterk midtbanespiller som er mest kjent for sine defensive kvaliteter. Diao gikk fra Sedan sommeren 2002, til Liverpool for 5 millioner pund. Imidlertid slet han med å etablere seg på førstelaget, og ble i januar 2007 frigitt av klubben etter å ha spilt 61 kamper og scoret 3 mål. Dermed signerte han en kontrakt med Stoke ut sesongen 2006-2007, etter å ha vært på utlån fra nettopp Liverpool. Han har tidligere spilt for AS Monaco.


== Meritter ==
Sølv i African Nations Cup 2002


== Eksterne lenker ==
(en) Salif Diao – FIFA 
(en) Salif Diao – Transfermarkt 
(en) Salif Diao – national-football-teams.com 
(en) Salif Diao – WorldFootball.net 
(en) Salif Diao – Soccerbase.com 
(en) Salif Diao – FootballDatabase.eu 
(en) Salif Diao – FBref 
Liverpool.no om Diao
Liverpools offisielle hjemmeside om Diao
Myrflangre

Myrflangre (Epipactis palustris) er en plante i orkidéfamilien (marihandfamilien).


== Utseende ==

Denne orkidéen har et helt spesielt utseende, med store hvite blomster og en grasiøs utforming, har blant annet botanikeren Axel Blytt regnet den for å være Norges vakreste blomst. Den blir ikke så høy, rundt 40 centimeter, men den er slank og har lange, smale blader.
Blomstene er hvite, store og sitter i aks på rundt ti blomster. Myrflangre har jordstengler, og opptrer derfor i bestander.


== Forekomster i Norge ==
Myrflangre er knytta til kalkrik myr, samtidig som den er varmekjær. Svært mye kalkrik myr har blitt dyrka opp, noe som har ført til at myrflangre har blitt utrydda mange steder. Arten har nå få voksesteder igjen i Norge. Et berømt voksested der den fortsatt finnes er Slåttmyra naturreservat i Nittedal i Akershus.
Arten vokser nå rundt Oslofjorden og i Rogaland. Størst utbredelsen har den i Buskerud, er den er kjent fra en rekke kommuner (Drammen, Lier, Nedre Eiker, Øvre Eiker, Ringerike og Hole). I tillegg er arten kjent fra Hvaler i Østfold, Asker og Nittedal i Akershus, og Hå i Rogaland. Siden artens habitat fortsatt er trua, er myrflangre totalfreda i Norge. Myrflangre er i Norsk rødliste for arter oppført som sterkt truet (EN).


== Referanser ==


== Eksterne lenker ==
(en) Myrflangre – oversikt og omtale av artene i WORMS-databasen 
(en) Myrflangre i Encyclopedia of Life 
(en) Myrflangre i Global Biodiversity Information Facility 
(no) Myrflangre hos Artsdatabanken 
(sv) Myrflangre hos Dyntaxa 
(en) Myrflangre hos ITIS 
(en) Myrflangre hos NCBI 
(en) Myrflangre hos The International Plant Names Index 
(en) Myrflangre hos Tropicos 
(en) Kategori:Epipactis palustris – bilder, video eller lyd på Wikimedia Commons 
(en) Epipactis palustris – galleri av bilder, video eller lyd på Wikimedia Commons